Descoperire extrem de importanta, sambata dimineata, pentru aviatia din Romania. Hidroavionul gasit luna trecuta, in lacul Siutghiol, este un aparat de fabricatie germana, din Al Doilea Razboi Mondial, foarte rar, pe care orice muzeu din lume si l-ar dori

Pasionatii care incearca sa scoata epava la suprafata spun ca valoreaza o avere.

Surpiza imensa a venit la ora 10 in aceasta dimineata, cand scafandrii au inceput sa studieze fragmentele culese din epava scufundata. Nu le-a venit sa creada ca aeronava din adancuri este un hidroavion german de tip Heinkel 114, fabricat in editie limitata si care a fost in dotarea Aviatiei Regale Romane.

Producatorul german a fabricat in timpul razboiului sub 100 de exemplare, iar in acest moment, niciun muzeu de specialitate din lume nu detine o astfel de aeronava.

Zona in care a fost descoperita epava a fost marcata, urmand sa fie stranse fonduri din sponsorizari pentru scoaterea la suprafata si reconditionarea hidroavionului.

Citește și Un avion cu doua persoane la bord s-a prabusit in mijlocul statiunii Mamaia

Chiar daca muzee de prestigiu se intereseaza deja de bijuteria din adancuri, echipa care a descoperit-o doreste ca aeronava sa intre in proprietatea statului roman si sa fie expusa spre vizitare publicului.